שאלה: ממאיפה לנו שיש בורא ולמה דווקא יהדות?: מאיפה אפשר להיות בטוחים בקיומו של הבורא? ולמה הדת שלנו יותר טובה מכל שאר הדתות האחרות? בנצרות הרבה יותר מאמינים. דרך אגב, אין לכם מושג עד כמב עצוב לי לחשוב על זה אני נולדתי מאוד מאמינה ואני עדין מאמינה אלא רוצה להיות בטוחה באמונה ובדרך שלי. אשמח לתשובה מהירה ומפורטת.
תשובה: לק"י לשואלת היקרה ראשית, אם קצת התעכבנו אם התשובה יותר מהמצופה, סליחה. ב"ה את שואלת שלוש שאלות נפלאות, עמוקות ואדירות. שאלות שמקיפות המון. אשריך שזה מה שמעסיק אותך! ב"ה זה נראה שזה מגיע ממקום שרוצה לצמוח, להתפתח ולהתגדל סחטיין ויישר כוחך! בעזהי"ת תצליחי להתעלות ולהתרומם ולהתגדל בהכל, ובתוך זה גם באמונה. רק חשוב שנגיד שבגלל העומק לא נוכל להיכנס להכל אבל נשתדל לפרט כמה שנוכל. בעזהי"ת זה יתן את הפתח הראשון ומתוך זה תוכלי תמיד להמשיך להעמיק בנושאים. כמובן, אם תרצי הכוונה או אם יש משהו לא ברור או משהו שתרצי שנוסיף עליו, בשמחה. בורא עולם? יש כמה דרכים וצדדים שבהם אפשר לדבר על מציאות של קיום של בורא כאשר המפתח להכל זה אמונה. אמונה זה לאו בהכרח ידיעה ברורה מוחשית אלא הבנה מחייבת. כולנו מכירים, למשל, את הפסוק "זה א-לי ואנוהו". כשאומרים "זה" זה אומר משהו שאפשר להצביע עליו, אך הענין הוא שהקב"ה הוא לא מוחשי - "אינו דמות הגוף ואינו גוף". אז על מה בדיוק הצביעו? אלא שהמציאות הניסית הזאת של קריעת ים סוף על כל מדרשיו מעיד על מציאות הבורא - אין ספק אלא כי "זה אלי ואנוהו". נכון, בשנים האחרונות מתפרסמות פרסומים מדעיים שונים שרוצים להוכיח איך זה אפשרי מבחינה טבעית אך גם בהם המדענים אומרים שיש בזה מימד שהוא נדיר וממש לא סביר. זה שינוי של מערכות ולא במקרה אלא יד ה  נמצאת בזה. אנו גם יכולים לראות את זה עם כל המציאות לנגד עינינו כשאנו רואים את דברי הנביאים, דבר ה  שנתן בפי הנביאים, מתקיים לנגד עינינו בגאולת ישראל. זה רק דוגמא. הכוונה היא שיש דברים שהם גדולים מאיתנו שאולי אפשר להסביר באופן כזה או אחר אך השאלה מה עומד מאחורי זה. אפשר להסביר איך כל העולם נוצר במקריות ואיך הכל ממשיך להתקיים למרות מלחמת הכוחות והאנרגיות הבלתי נפסקות. מים ואש תמיד מתנגדות וזה מדהים לראות איך העולם מתקיים, איך הטבע נשאר כפי שהוא והכל מתנהל. לךהגיד שכל זה קורה במקרה? להגיד שהכל נוצר במקריות ומתוך כך פתאום נוצר טבע? קשה לומר את זה, אלא יש הבנה שיש משהו עליון שמכוון את כל זה. אגב, גם זה מתחבר לעוד דרך להסביר את זה. כל דבר יש לו משהו ראשוני והשאלה מה הוליד אותו ומאיפה הוא נוצר. בסוף תמיד נחזור לכך שיש כח ראשוני שברא את הכל (ואפילו במיתולוגיה היוונית יש הכרה שיש את זאוס שהוליד עוד אלים, לא שעל זה אנחנו מתבססים - זה רק חיזוק חיצוני). אם כן הכל חוזר לנקודה שיש כח שמוביל את העולם ומכווין אותו. זה בעצם אומר שיש פה קיום של בורא. הרי הכל, כל היש, היה חייב להגיע ממשהו שכן לפני זה הוא לא היה. הוא בגדר "אין". כך שמצד היבט לאחור אנחנו רואים שיש חיוב שהכל הגיע ממקור מסוים ואחד ומצד שני גם בהיבט של קיום העולם יש הבנה שיש יד מכווינה. ידו של הבורא. אם כך, איך יודעים שזה יד ה? זה כבר נוגע בשאלה השלישית שלך שנענה עליה בסוף. יהדות? יש הגיון במה שכתבת שאם יש יותר אנשים שעושים משהו זה מעיד על משהו. הענין הוא שקביעה כזו היא דורשת ברור. זאת אומרת שגם אם יש הרבה שעושים משהו זה לא מחייב שצריך לעשות את זה, צריך לבחון את זה ולהשתמש בשכל. ככה ב"ה העולם מתפתח ומתקן את עצמו. כך מתקנים את הברבריות שפעם היתה בעולם וכך גם משכללים את עצמנו ומחדשים ומתחדשים. לכן, גם אם בנצרות יש הרבה מאמינים זה לא אומר שנהיה נוצרים, ודאי לא כשיש לנו מסורת. מסורת שעוברת מאב לבן עוד מימי אברהם, ודאי מתן תורה. זה עניינו של פסח הממשמש ובא. "והגדת לבנך", ואגב, אבא לא משקר לבן שלו. אין לו ענין בזה, ודאי אם זה משהו שיכול להיגלות. עצם זה שאנחנו מעבירים את המסורת ואת כל הניסים והנפלאות (כשאין בו שום שינוי. התנ"ך, למרות כל השנים, אין בו גרסאות) אומר משהו על כך. עצם זה שהקב"ה נגלה לעם ביחד זה משהו שאי אפשר לבלף, לעומת התגלות לפרט ורק לפרט. ובכל זאת, גם על זה אני חושב שצריך להוסיף עוד. צריך להוסיף שאמונה זה משהו שחובק את כל החיים שלנו, והכוונה לכל מה שאנחנו עושים. אם יש מנהיג לבירה - אם יש בורא לעולם ואנחנו מאמינים בו אז הרי שזה אומר שהוא נמצא בכל היש והוא מקיים את הכל. לכן, סביר להניח שכל הגילויים שלו -דרך התורה והמצוות שהוא מצווה, משפיעים על כל חלק מהחיים. לכן, לא לחינם אנו מוצאים ביהדות הלכות שמגיעות מדברים גדולים של הלכות בית הבחירה ועד להלכות בית הכסא וקשירת השרוכים. זה בגלל שהמציאות האלוקית מדברת אלינו בכל דבר. זה עוד בלי לגעת בזה שהנצרות והאסלאם מאמינות בתורה שלנו אלא שהן מוסיפות עלינו ושאנחנו כבר לא רלוונטיים. זה רק טעימה אבל יש פה כמה קישוריות לשאלות נוספות בענין שיכולות לעזור להעמיק יותר: מאמינה? אני חושב שמתוך הדברים האלה ב"ה אנחנו מתחילים לגעת באמונה וההבנה של הדרך שלנו. הבנה שעוד צריך להתעמק בה ולא מספיק כמובן רק התשובה פה, כפי שכתבנו בהתחלה. כאשר יש הבנה של מציאות הבורא וכאשר מבינים את דרכנו ומיוחדותו של עם ישראל ואת ייחודו אז אנחנו מתחילים לגעת באמונה והביטחון בצדקת הדרך באמונה שלנו. אך כשמו כן הוא - אמונה. מצד אחד הוא ברור אבל מצד שני צריך את העיניים שיכולות לראות את זה. אם לא נרצה לא נראה. אם זה היה ברור כשמש אז לא היה פה את הניסיון ולא היה פה בכלל שאלה ולא היה פה גם אמונה כי אם ידיעה בלבד. אז ככה שזה בדר שיש שאלות שאת שואלת לברר שכן "אין הביישן למד" וב"ה את שואלת בצורה בוגרת וכנה אז אשריך! כמובן, יש עוד דברים שאפשר לברר על ההשקפה עצמה שלנו שגם כן מסביר בצורה טיפה יותר מפורטת על הקשר שלנו עם המציאות, לעומת דתות אחרות שחלקן מתנזרות מהעולם וחלקן שבויות בגשמיות. ב"ה אנחנו מחברים ומחוברים בנשמתנו וגופנו בין רוח וגשם, ואנו באים לרומם את העולם ולחבר בין שמים וארץ ולקרב את הארץ לשמים בלי שום ניתוק מן הארץ שכן אנחנו מכירים שאם הקב"ה ברא את זה ומקיים את זה זה אומר שיש שם אלוקות (כי בלי זה זה לא היה קיים). איך מגלים ומקרבים בין השנים, זה כבר נושא אחר. אבל עצם האמירה זה גם משהו שמצביע על היחודיות. נכון, יש דברים שהם פה כדי לאתגר ולהוות לנו ניסיון וצריך להבחין בין הדברים אך גם צריך להכיר שזה מציאות שדרכה אנחנו גם עובדים את ה, אחרת זה לא היה ככה. "זה לעומת זה עשה אלוקים" אינו סתם אמירה אלא גם הבנה. כמובן יש עוד מקום לפרט כל נושא וכל שאלה וכל אמירה שפרטנו פה. אם תרצי שנרחיב או שנכוון לספרים שעוסקים בשאלות שלך, בשמחה. בכל מקרה סליחה שקצת התעכבנו וישר כח גדול על הבירור האמיתי והכנה הזה. הרבה הצלחה, נתנאל netanelweil gmail.com